'Yan Majalisar Pakistan Sun Yi Watsi Da Shirin Gwamnatin Kasar Na Tura Sojoji Saudiyya | We bring you latest news from Africa and across the globe
Home Asiya Siyasa ‘Yan Majalisar Pakistan Sun Yi Watsi Da Shirin Gwamnatin Kasar Na Tura...
‘Yan Majalisar Pakistan Sun Yi Watsi Da Shirin Gwamnatin Kasar Na Tura Sojoji Saudiyya
‘Yan majalisar dokokin kasar Pakistan sun yi watsi da matakin da gwamnatin kasar ta dauka na tura sojoji zuwa kasar Saudiyya suna masu cewa hakan ya saba wa kudurin da Majalisar ta fitar da ta bukaci gwamnatin ta ci gaba da zama ‘yar ba ruwanmu dangane da yakin da Saudiyyan ta kaddamar kan kasar Yemen.
A shekaran jiya rundunar sojin Pakistan din suka sanar da cewar suna shirin turawa da sojoji zuwa Saudiyya don abin da suka kira ba da horo da kuma shawarwari ga sojojin Saudiyyan. Hakan kuwa ya biyo bayan bukatar da Saudiyyan ta gabatar wa Pakistan din ne na ta aiko da jiragen ruwa da na sama bugu da kari kan sojoji don taimaka mata a yakin da take jagoranta kan kasar Yemen.
‘Yan Majalisar dai cikin wata sanarwa da suka fitar jiya Juma’a sun soke gwamnatin Pakistan din saboda yin karen tsaye ga kudurin majalisar, da kuma yin kan tsaye wajen daukar kudurin aikawa da sojojin, suna masu jan kunnen gwamnatin dangane da abin da zai biyo bayan wannan mataki da suka dauka.
Tuni dai shugaban majalisar Raza Rabbani ya kira ministan harkokin wajen kasar don yayi musu karin bayani dangane da wannan mataki na turawa da sojojin Saudiyya.
'Yan-Majalisar-Pakistan-Sun-Yi-Watsi-Da-Shirin-Gwamnatin-Kasar-Na-Tura-Sojoji-Saudiyya
Previous articleIran da Indiya Sun Sanya Hannu a Kan Yarjejeniyoyi Na Aiki Tare har Guda 15
Next articleSojojin Yamen Sun Kaddamar Da Hare-Haren Mai da martani Kan Kasar Saudiyya
Har yanzu Gwamnatin Myanmar tana Hana Musulman Rikhinga Komawa kasar.